# Potenciali pripovedovanja v integracijskih in rehabilitacijskih procesih: trije praktični primeri

# Ana Duša

Od svoje ustanovitve leta 2010 dalje Pripovedovalski Variete pod vodstvom Ane Duša razvija izobraževalne programe na področju pripovedovanja, tako za splošno publiko kot tudi za specifične skupine slušateljev. Predvsem pri slednjih metodologija dela ves čas procesa ostaja odprta za potrebe in želje konkretne skupine udeležencev, tako na strukturni kot tudi vsebinski ravni. »Osnovni model« delavnic poleg pripovedovalskih tehnik vsebuje tudi elemente kreativnega pisanja ter fizičnega gledališča (predvsem s področja gledališke maske in klovna po metodi gledališkega pedagoga Jacquesa Lecoqa), v različnih kontekstih pa je bil ta model nadgrajen z dodatnimi delavnicami s področja glasu, glasbe, ilustracije in gledališke režije. V predavanju bodo predstavljeni trije konkretni primeri dolgoročnih delavnic (od štiri mesece do dve leti), ki so nastali v sodelovanju s CIRIUS Kamnik, ZPKZ Ig in Vrtec Kerinov grm: izhodišča, potek in končni rezultati.